تورکییه پرزیدنتی رجب طیب اردوغان مولداوی-نی فتح الله چی ترور تشکیلاتی (فتو) ایله باغلی خبردارلیق ائتدی.
تورکیه پرزیدنتی رجب طیب اردوغان مولداوی پرزیدنتی ایگور دودونون دعوتی ایله بو اؤلکه‌یه سفر ائتدی.
کیشیناو هاوا لیمانیندا دودون و خانیمی طرفیندن قارشی‌لانان اردوغان و خانیمی امینه اردوغان اوچون پرزیدنت ساراییندا رسمی قارشیلانما مراسیمی تشکیل اولوندو.
مراسیم‌دن سونرا تکبتک و هئیتلرآراسی گؤروش‌لر کئچیریلدی.
گؤروش‌لرده ایکی طرف‌لی موناسیبت‌لر، بولگه سل مسئله‌لر و باشدا فتو اولماقلا، ترورلا موباریزه موذاکیره اولوندو.
داها سونرا تورکیه ایله مولداوی آراسیندا ایستراتئژی طرفداش‌لیق بیاناتی ایمضالاندی.
گؤروش‌لردن سونرا اردوغان و دودون مطبوعاتا آچیقلاما‌لار وئردی‌لر.
پرزیدنت اردوغان چیخیشیندا فتو-یه قارشی موباریزه‌دن بحث ائتدی، تورک خالقی‌نین مولداوی دوستلاریندان‌ گؤزلنتی‌سی‌نین لازیم اولان دستکین ترددودسوز شکیلده گؤستریلمه‌سی اولدوغونو سؤیله‌دی.
اردوغان فتو-نون تورکیه سلاح‌لی قوه‌لرینه، پولیسه، محکمه‌یه، دؤولتین بوتون اورقان‌لارینا سیزمیش بیر ترور تشکیلاتی اولدوغونو قئید ائده‌رک: "بو ترور تشکیلاتی، حاضردا مولداوی دؤولت اورقان‌لارینا سیزماقلا بورادا دا عینی آددیم‌لاری آتا بیلر" دئدی.
اردوغان تورکیه‌-نین ایکی دؤولت بانکی‌نین - خالق بانکی و زراعت بانک یندان بیری‌نین، و یا ایکی‌سی‌نین ده مولداوی-ده ان قیسا زاماندا شعبه آچا‌جاق‌لارینی بیلدیردی.
مولداوی پرزیدنتی دودون تورکیه-‌نین هم اؤلکه‌سی‌نین ریفاهی‌نین تامین اولونماسی، هم ده قاقاوز موختار بؤلگه‌سی‌نین پروبلئمی‌نین حل ائدیلدیگی دؤورلرده چوخ مهم رول اوینادیغینی قئید ائده‌رک: " تورکیه میللی ماراق‌لاریمیزین قورونماسی و یاخشی موناسیبت‌لرین قورولماسی مسئله‌سینده اهمیت‌لی نومونه‌دیر" دئدی.
تورکیه-‌نین اؤلکه‌سی‌نین اینکیشافینا وئردیگی دستک‌دن بحث ائدن دودون: "تورکیه مولداوی-نین ثابت و گوج‌لو اولماسینا کؤمک ائتدی" دئدی.
تورکیه پرزیدنتی پایتاخت کیشیناو-دا 2009-جو ایلده مولداوی دؤولت چئوریلیشی جهدی زامانی دارماداغین ائدیلدیک‌دن سونرا تورکیه طرفیندن برپا ائدیلن جمهور باشقانلیغی بیناسی‌نین آچیلیشینی ائده‌جک.
اردوغانین گؤروش‌لری زامانی مولداوی-ده 350 میلیون دو‌لارلیق سرمایه قویان 213 تورک فیرماسی‌نین بعضی رهبرلری بیر آرایا گله‌جک.
جمهور باشقانی اردوغان گاگاوز موختار بؤلگه‌سینده ایکی دیل‌لی (گؤک اوغوز و مولداوی دیل‌لری) اوشاق باغچا‌لاری‌نین دا آچیلیشیندا ایشتیراک ائدجک.
